CELEX: C2005/182/14
Language: hu
Date: 2005-07-23 00:00:00
Title: A Bíróság ítélete (első tanács) 2005. május 26. a C-283/03. sz. (a College van Beroep voor het Bedrijfsleven előzetes döntéshozatal iránti kérelme) A. H. Kuipers kontra Productcshap Zuivel ügyben (Közös piacszervezés – Tej és tejtermékek – 804/68/EGK rendelet – Nemzeti szabályok, amelyek értelmében a tejfeldolgozók a szállított tej minőségétől függően levonásokat alkalmaznak a tejelő tehenet tartó állattartóknak fizetendő árból, illetve prémiumot fizetnek számukra – Összeegyeztethetetlenség)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/7
            
         
      A BÍRÓSÁG ÍTÉLETE
   
   (első tanács)
   2005. május 26.
   a C-283/03. sz. (a College van Beroep voor het Bedrijfsleven előzetes döntéshozatal iránti kérelme) A. H. Kuipers kontra Productcshap Zuivel ügyben (1)
   
   (Közös piacszervezés - Tej és tejtermékek - 804/68/EGK rendelet - Nemzeti szabályok, amelyek értelmében a tejfeldolgozók a szállított tej minőségétől függően levonásokat alkalmaznak a tejelő tehenet tartó állattartóknak fizetendő árból, illetve prémiumot fizetnek számukra - Összeegyeztethetetlenség)
   (2005/C 182/14)
   Az eljárás nyelve: holland
   A C-283/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a College van Beroep voor het Bedrijfsleven (Hollandia) a Bíróságnál 2003. június 30-án nyilvántartásba vett 2003. június 27-i végzésével az előtte A. H. Kuipers és a Productcshap Zuivel között folyamatban lévő eljárásban terjesztett elő, a Bíróság (első tanács), tagjai: P. Jann tanácselnök, K. Lenaerts, J. N. Cunha Rodrigues, K. Schiemann (előadó) és M. Ilešič bírák, főtanácsnok: J. Kokott, hivatalvezető: M.-F. Contet főtanácsos, 2005. május 26-án meghozta ítéletét, amelynek rendelkező része a következő:
   A közös árrendszerrel, amelyen a 1995. június 29-i 1538/95/EK tanácsi rendelettel módosított, a tej- és tejtermékpiac közös szervezéséről szóló, 1968. június 27-i a tej és tejtermékek piacának a 804/68/EGK tanácsi rendelet által létrehozott közös szervezése alapul, ellentétes az, hogy a tagállamok egyoldalúan olyan rendelkezéseket fogadnak el, amelyek beavatkoznak azon árak alakulásának mechanizmusába, amelyet a közös szervezés a termelésnek ugyanazon a szintjén szabályoz. Ez valósul meg az olyan szabályozás esetében, mint amelyről az alapügyben szó van, amely – bármi legyen is egyébként annak állítólagos vagy valós célja – olyan mechanizmust hoz létre, amelynek értelmében:
   
               —
            
            
               egyrészt a tejfeldolgozók kötelesek a nekik szállított tej árából levonást alkalmazni, amennyiben a tej meghatározott minőségi kritériumoknak nem felel meg, és
            
         
               —
            
            
               másrészt az adott időszak alatt a tejfeldolgozók összessége által így levont összeget összeszámítják, mielőtt azt – a tejfeldolgozók közötti esetleges pénzmozgásokat követően – azonos összegű prémiumok formájában újraelosztják, amely prémiumokat a tejfeldolgozók az adott időszak alatt számukra szállított tej 100 kilogrammjai után azoknak a tejelő tehenet tartó állattartóknak fizetnek ki, akik az említett kritériumoknak megfelelő tejet szállítottak.
            
         
      (1)  HL C 213., 2003.9.6.